dwar il-proposta għal regolament tal-Kunsill li jemenda r-Regolament (KE) Nru 1255/1999 dwar organizzazzjoni komuni tas-suq tal-ħalib u prodotti tal-ħalib Kumitat għall-Biedja u l-Iżvilupp Rurali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal regolament tal-Kunsill li jemenda r-Regolament (KE) Nru 1255/1999 dwar organizzazzjoni komuni tas-suq tal-ħalib u prodotti tal-ħalib (Proċedura ta' konsultazzjoni) Il-Parlament Ewropew , – wara li kkunsidra l-proposta tal-Kummissjoni lill-Kunsill ( COM(2007)0058 ) Għadha mhix ippubblikata fil-ĠU. , – wara li kkunsidra l-Artikolu 37 tat-Trattat KE, skond liema artikolu ġie kkonsultat mill-Kunsill ( C6‐0084/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Biedja u l-Iżvilupp Rurali ( A6‐0283/2007 ), Japprova l-proposta tal-Kummissjoni kif emendata; Jistieden lill-Kummissjoni sabiex tbiddel il-proposta f'dan is-sens, skond l-Artikolu 250(2) tat-Trattat KE; Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament; Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni (4) B'konformità ma' l-Artikolu 6(3) tar-Regolament (KE) Nru 1255/1999 l-għajnuna għall-ħżin privat ta' krema għandu jingħata bħala miżura ta' appoġġ għas-suq. Bl-istess mod, skond l-Artikolu 7(3) ta' dan ir-Regolament tista' tingħata għajnuna għall-ħżin privat ta' trab tal-ħalib xkumat. Ġustifikazzjoni Il-ħżin privat ta' krema u ta' trab tal-ħalib xkumat (SMP) m'għandux jitneħħa, għar-raġunijiet li ġejjin: (1) Anke l-Organizzazzjoni Komuni tas-Suq Waħdanija proposta mill-Kummissjoni bħala mezz biex tissimplifika u tarmonizza l-CAP għadha tippermetti l-ħżin privat f'numru kbir ta' setturi. (2) Dan l-istrument għandu jinżamm bħala xibka ta' sikurezza. (3) It-tneħħija tal-ħżin privat hija deċiżjoni politika fundamentali li għandha titħalla għall-evalwazzjoni ġenerali li trid issir waqt il-Health Check. PREMESSA 8 A (ġdida) (8a) Fondi mfaddla mill-baġit ġejjin mill-istandardizzazzjoni għandhom jinżammu fis-settur tal-ħalib. Għandu jiġi stabbilit programm ta' ristrutturazzjoni tal-fond tal-ħalib sabiex jakkumpanja u jappoġġja r-riformi fis-settur tal-ħalib. L-għanijiet tal-programm ta' ristrutturazzjoni tal-fond tal-ħalib għandhom jinkludu, fost l-oħrajn, appoġġ għall-proċess ta' ristrutturazzjoni għall-produtturi u l-ħaddiema tal-ħalib li jintlaqtu mil-liberalizzazzjoni dejjem tikber tas-suq, it-tisħiħ ta' miżuri ta' promozzjoni għall-bejgħ u miżuri ta' kuxjenza dwar nutrizzjoni (promotional activities) għas-settur tal-ħalib, appoġġ sabiex tinżamm u tkun immodernizzata l-produzzjoni tal-ħalib f'kundizzjonijiet diffiċli fir-reġjuni fil-muntanji, u t-tisħiħ tas-sistema ta' tqassim tal-ħalib fl-iskejjel. Ġustifikazzjoni Għandu jiġi stabbilit programm ta' ristrutturazzjoni tal-fond tal-ħalib bil-għan li kull fondi ffrankati bl-implimentazzjoni tal-pakkett żgħir tar-riformi dwar il-ħalib jinżammu għas-settur tal-ħalib. Il-programm ta' ristrutturazzjoni tal-fond tal-ħalib jista' jintuża għal miżuri ta' promozzjoni għall-bejgħ u miżuri ta' kuxjenza dwar nutrizzjoni għas-settur tal-ħalib, għajnuniet biex il-produtturi tal-ħalib ikollhom 'soft landing' fil-Health Check li ġejja jew għall-appoġġ ta' miżuri ta' akkompanjament li jistgħu jinħtieġu fis-settur tal-ħalib bejn issa u l-2013. Barra minn hekk dawn ir-riżorsi għandhom jgħinu lill-produtturi li jridu joperaw f'kundizzjonijiet diffiċli (eż. reġjuni muntanjużi). ARTIKOLU 1, PUNT 2, PUNT (C), PUNT (I) Artikolu 6, paragrafu 3, subparagrafu 1, inċiż -1 (ġdid) (Regolament (KE) Nru 1255/1999) Ġustifikazzjoni Il-ħżin privat ta' krema u ta' trab tal-ħalib xkumat (SMP) m'għandux jitneħħa, għar-raġunijiet li ġejjin: (1) Anke l-Organizzazzjoni Komuni tas-Suq Wieħed proposta mill-Kummissjoni bħala mezz biex tissimplifika u tarmonizza l-CAP għadha tipprovdi għall-ħżin privat f'numru kbir ta' setturi. (2) Dan l-istrument għandu jinżamm bħala xibka ta' sikurezza. (3) It-tneħħija tal-ħżin privat hija deċiżjoni politika fundamentali li għandha titħalla għall-evalwazzjoni ġenerali li trid issir waqt il-Health Check. ARTIKOLU 1, PUNT 3, PUNT (B) Artikolu 7, paragrafu 3 (Regolament (KE) Nru 1255/1999) imħassar Ġustifikazzjoni Il-ħżin privat ta' krema u ta' trab tal-ħalib xkumat (SMP) m'għandux jitneħħa, għar-raġunijiet li ġejjin: (1) Anke l-Organizzazzjoni Komuni tas-Suq Wieħed proposta mill-Kummissjoni bħala mezz biex tissimplifika u tarmonizza l-CAP għadha tipprovdi għall-ħżin privat f'numru kbir ta' setturi. (2) Dan l-istrument għandu jinżamm bħala xibka ta' sikurezza. (3) It-tneħħija tal-ħżin privat hija deċiżjoni politika fundamentali li għandha titħalla għall-evalwazzjoni ġenerali li trid issir waqt il-Health Check. ARTIKOLU 1, PUNT 6 Artikolu 14, paragrafu 3, inċiż 2 (Regolament (KE) Nru 1255/1999) - EUR 18.15 għal kull 100 kg tal-ħalib kollu, mill-1 ta' Awwissu 2007. Ġustifikazzjoni Ir-rapporteur tappoġġja ħafna l-għanijiet ta' l-iskema tal-ħalib fl-iskejjel! Fiha hija tara komponent importanti għan-nutrizzjoni li hija tajba għas-saħħa fil-ġlieda kontra l-piż żejjed u l-obeżità. Għaldaqstant l-għajnuna għandha tiżdied biex is-suċċess ikun iggarantit. ARTIKOLU 1, PUNT 6 A (ġdid) Artikolu 14, paragrafu 4 a (ġdid) (Regolament (KE) Nru 1255/1999) (6a) Ma' l-Artikolu 14 għandu jiżdied il-paragrafu 4a li ġej: Il-Kummissjoni Ewropea għandha tippreżenta evalwazzjoni ta' l-impatt dwar l-implimentazzjoni ta' l-iskema tal-ħalib fl-iskejjel u, f'dan il-kuntest, għandha tikkunsidra alternattivi oħra biex twessa' l-għażla ta' prodotti li jaqgħu taħt l-iskema tal-ħalib fl-iskejjel. Hawnhekk hija għandha partikolarment tqis prodotti ġodda, innovattivi u tajbin għas-saħħa." Ġustifikazzjoni Il-Kummissjoni għandha tesplora aktar possibilitajiet ta' twessigħ ta' l-għażla tal-prodotti li jaqgħu taħt l-iskema tal-ħalib fl-iskejjel. Fl-istess ħin għandhom jiġu mfittxija alternattivi biex, b'mod kostruttiv u maħsub għas-saħħa, titwessa' l-għażla ta' prodotti, fiwaqt li jitqiesu prodotti ġodda, innovattivi, u tajbin għas-saħħa. Iż-żjieda ta' prodotti ġodda u tajbin għas-saħħa fl-iskema tal-ħalib fl-iskejjel hija meħtieġa għall-ġlieda kontra l-obeżità u l-problemi ta' saħħa relatati, u hija konformi ma' l-isforzi tal-Kummissjoni f'dan il-qasam, bħalma hija l-White Paper dwar in-nutrizzjoni. ARTIKOLU 1, PUNT 6 B (ġdid) Artikolu 25 a (ġdid) (Regolament (KE) Nru 1255/1999) (6b) Mat-TITOLU I għandu jiżdied dan il-Kapitolu li ġej: Programm ta' ristrutturazzjoni tal-fond tal-ħalib Sa mhux aktar tard mill-1 ta' Jannar 2008 għandu jitwaqqaf programm ta' ristrutturazzjoni tal-fond tal-ħalib biex jappoġġja l-miżuri ta' riforma fis-settur tal-ħalib. L-għanijiet tal-programm ta' ristrutturazzjoni tal-fond tal-ħalib għandhom jinkludu, fost l-oħrajn: - appoġġ għall-proċess ta' ristrutturazzjoni fost il-produtturi u l-ħaddiema tal-ħalib li jintlaqtu mil-liberallizzazzjoni dejjem tikber tas-suq; - it-tisħiħ ta' miżuri ta' promozzjoni għall-bejgħ u miżuri ta' kuxjenza dwar nutrizzjoni (promotional activities) għas-settur tal-ħalib; - iż-żamma u l-modernizzazzjoni tal-produzzjoni tal-ħalib f'kundizzjonijiet diffiċli fir-reġjuni fil-muntanji; - it-tisħiħ tas-sistema ta' tqassim tal-ħalib fl-iskejjel." Ġustifikazzjoni Għandu jiġi stabbilit programm ta' ristrutturazzjoni tal-fond tal-ħalib bil-għan li kull fondi ffrankati bl-implimentazzjoni tal-pakkett żgħir tar-riformi dwar il-ħalib jinżammu għas-settur tal-ħalib. Il-programm ta' ristrutturazzjoni tal-fond tal-ħalib jista' jintuża għal miżuri ta' promozzjoni għall-bejgħ u miżuri ta' kuxjenza dwar nutrizzjoni għas-settur tal-ħalib, għajnuniet biex il-produtturi tal-ħalib ikollhom 'soft landing' fil-Health Check li ġejja jew għall-appoġġ ta' miżuri ta' akkompanjament li jistgħu jinħtieġu fis-settur tal-ħalib bejn issa u l-2013. Barra minn hekk dawn ir-riżorsi għandhom jgħinu lill-produtturi li jridu joperaw f'kundizzjonijiet diffiċli (eż. reġjuni muntanjużi). Kummissjoni Ewropea Il-proposta għall-emenda tar-Regolament tal-Kunsill (KE) Nru 1255/1999 dwar organizzazzjoni komuni tas-suq tal-ħalib u prodotti tal-ħalib hija magħmula minn għadd ta' proposti speċifiċi: it-tnaqqis fil-prezz ta' intervent għat-trab tal-ħalib xkumat (SMP); skema ta' ħalib fl-iskejjel; l-abolizzjoni tal-limitu ta' intervent għall-butir; l-abolizzjoni ta' l-użu obbligatorju ta' liċenzji ta' importazzjoni; l-armonizzazzjoni tal-kriterji ta' kwalità għall-butir fi klassi waħda ta' kwalità li tapplika għall-UE kollha u li tieħu post is-27 "klassi nazzjonali" attwalment fis-seħħ; l-abolizzjoni ta' l-għajnuna għall-ħżin privat tal-krema u tat-trab tal-ħalib xkumat u l-abolizzjoni ta' l-għajnuna għall-konsum għall-forzi armati. Analiżi L-emendi proposti huma analizzati fil-paragrafi (a) sa (f). Biex l-għażla kbira ta' proposti tiġi strutturata, il-numerazzjoni tal-paragrafi – (a) sa (f) – jikkorrispondi għan-numerazzjoni tal-paragrafi li tintuża fil-proposta tal-Kummissjoni. (a) Tnaqqis fil-prezz ta' intervent għat-trab tal-ħalib xkumat : Il-prezz ta' intervent għat-trab tal-ħalib xkumat huwa bbażat fil-preżent fuq kontenut medju ta' proteini ta' 35.6%. Il-Kummissjoni Ewropea ssegwi l-loġika li fil-ġejjieni l-prezz ta' intenvenzjoni tat-trab tal-ħalib xkumat ikun ibbażat fuq l-istandardizzazzjoni tal-kontenut ta' proteini fuq 34%. Il-Kummissjoni għaldaqstant tipproponi li l-prezz ta' intervent għat-trab tal-ħalib xkumat jitniżżel bi 2.8% għal 169.80 Euro kull 100 kg. (b) Abolizzjoni tal-limitu ta' intervent għall-butir ; Il-Kummissjoni tipproponi li jitneħħa l-mekkaniżmu tal-punt ta' intervent ta' 92%. Li ma jinbidilx huwa l-fatt li aġenziji ta' intervent mill-1 ta' Marzu jistgħu jbiegħu l-butir b'90% ta' prezz ta' intervent, u dan sakemm jintlaħaq il-limitu massimu ġenerali Komunitarju (30,000 tunnellata). Wara dan, il-Kummissjoni tista' jew twaqqaf ix-xiri ta' intervent jew tħallih ikompli permezz ta' sistema ta' offerti, kif diġà jipprovdu għaliha r-regoli. (c) Abolizzjoni ta' klassijiet nazzjonali ta' kwalità għall-butir : Il-Kummissjoni tipproponi li s-27 klassi nazzjonali ta' kwalità għall-butir jiġu ssostitwiti minn definizzjoni unika ta' kwalità għall-Komunità kollha. (d) Abolizzjoni ta' ċerti għajnuniet għall-ħżin privat : Il-Kummissjoni tipproponi l-abolizzjoni tal-ħżin privat għall-krema u t-trab tal-ħalib xkumat. Il-Kummissjoni targumenta li l-istrument tal-ħżin privat fil-passat ma ntużax. (e) Abolizzjoni ta' l-għajnuniet għall-konsum lill-forzi armati: Il-Kummissjoni tqis il-possibilità li l-forzi armati jixtru butir bi prezz orħos bħala żejda u għalhekk tħassarha mir-regolament. (f) Introduzzjoni ta' rata waħda ta' għajnuna għall-ħalib fl-iskejjel : Il-Kummissjoni tipproponi li tirrazzjonalizza l-għajnuna għall-ħalib fl-iskejjel, billi tintroduċi rata waħda ta' għajnuna minflok għajnuna bbażata fuq il-kontenut ta' xaħam. L-għajnuna Komunitarja li hija tipproponi li tintroduċi fl-1 ta' Awwissu 2007, tammonta għal EUR 16.11/100kg. Barra minn hekk, hija tipproponi li r-regoli dwar il-ħalib fl-iskejjel ikunu marbutin mat-tmiem tas-sena skolastika u mhux tas-sena kalendarja. (g) Abolizzjoni ta' l-użu obbligatorju ta' liċenzja ta' importazzjoni : L-użu obbligatorju tas-sistema ta' liċenzji ta' importazzjoni mhijiex aktar meqjusa neċessarja, peress li jeżistu sistemi ħafna aktar adatti. (x) Impatt finanzjarju (Anness) : L-istandardizzazzjoni ta' ħalib ippreservat flimkien ma' tnaqqis fil-prezz ta' intervent għat-trab tal-ħalib xkumat għandhom iwasslu għal żjieda żgħira fil-produzzjoni tat-trab tal-ħalib xkumat, filwaqt li l-biċċa l-kbira tal-kwantitajiet addizzjonali ta' proteini li jirriżultaw mill-istandardizzazzjoni, tiġi assorbita minn żjieda fil-produzzjoni tal-ġobon u prodotti friski tal-ħalib. Min-naħa tagħha din iż-żieda ġġib magħha użu akbar ta' xaħam f'dawn il-prodotti u produzzjoni u esportazzjoni korrispondenti aktar baxxa tal-butir. Fir-rapport finanzjarju li huwa ppreżentat mal-proposta, il-Kummissjoni Ewropea tbassar li t-tnaqqis ta' 2.8% fil-prezz ta' intervent għat-trab tal-ħalib xkumat mill-2008 u l-ispejjeż aktar baxxi li jirriżultaw mill-esportazzjoni tal-butir, iwasslu għal iffrankar ta' fondi tal-baġit. B'mod ġenerali, il-Kummissjoni Ewropea tistenna li l-istandardizzazzjoni twassal għall-iffrankar mill-baġit ta' medja ta' 19.55 miljun euro kull sena fil-perjodu bejn 2008 - 2013 (total ta' 117.3 miljun Euro). Il-pożizzjoni u l-konklużjonijiet tar-rapporteur Ir-rapporteur tilqa' b'sodisfazzjon il-proposta tal-Kummissjoni li temenda r-Regolament (KE) Nru 1255/1999 dwar organizzazzjoni komuni tas-suq tal-ħalib u prodotti tal-ħalib. Ir-rapporteur tilqa' l-emendi proposti dwar il-butir (paragrafi (b) limitu ta' intervent, (c) klassijiet ta' kwalità u (e) għajnuna għall-konsum lill-forzi armati) u liċenzji ta' importazzjoni (paragrafu (g)). Il-proposti ppreżentati jikkostitwixxu titjib sinifikanti. Madankollu, ir-rapporteur tistaqsi lilha nnifisha jekk l-allinjament "awtomatiku" bejn l-istandardizzazzjoni u t-tnaqqis fil-prezz ta' intervent għat-trab tal-ħalib xkumat (paragrafu (a)) huwiex daqstant korrett. L-istandardizzazzjoni m'għandhiex tintuża bħala skuża biex jitbaxxew il-prezzijiet kmieni żżejjed, qabel ma jiskadu l-ftehimiet attwali. Madankollu, ir-rapporteur tilqa' l-proposta peress li s-suq tat-trab tal-ħalib xkumat ġeneralment jista' jitqies bħala wieħed pożittiv. Ir-rapporteur hija tal-fehma li jinħtieġu numru ta' preċiżazzjonijiet fir-rigward ta' l-abolizzjoni ta' ċerti għajnuniet għall-ħżin privat tal-krema u t-trab tal-ħalib xkumat (paragrafu (d)), il-ħalib għall-iskejjel (paragrafu (f)), u l-impatt ġenerali finanzjarju tal-pakket żgħir ta' riforma dwar il-ħalib. Ir-rapporteur hija kontra l-proposta tal-Kummissjoni li jitneħħew l-għajnuniet għall-ħżin privat tal-krema u t-trab tal-ħalib xkumat (paragrafu (d)). L-argument li jinġieb mill-Kummissjoni bħala bażi biex jitneħħa l-istrument tal-ħżin privat, ma jikkonvinċix. Huwa minnu li l-għajnuna għall-ħżin privat tal-krema u tat-trab tal-ħalib xkumat fil-passat ma ntużax fil-prattika. Madankollu, il-konklużjoni tal-Kummissjoni li ż-żewġ miżuri għandhom jitqiesu bħala irrelevanti u li, fuq din il-bażi, għandhom jitneħħew kompletament mir-regolament, ma tikkonvinċix lir-rapporteur. Ir-rapporteur tipproponi li jerġa jiddaħħal il-ħżin privat għall-krema u t-trab tal-ħalib xkumat. L-istrument għall-ħżin privat għandu jinżamm għar-raġunijiet li ġejjin: (1) Anke l-Organizzazzjoni Komuni tas-Suq Wieħed proposta mill-Kummissjoni bħala mezz biex tissimplifika u tarmonizza l-CAP għadha tipprovdi għall-ħażna privata f'numru kbir ta' setturi. (2) Dan l-istrument għandu jinżamm bħala xibka ta' sikurezza. (3) It-tneħħija tal-ħżin privat hija deċiżjoni politika fundamentali li għandha titħalla għall-evalwazzjoni ġenerali li trid issir waqt il-Health Check. Ir-rapporteur tilqa' b'sodisfazzjon il-proposta li tiġi introdotta rata waħda ta' għajnuna għall-ħalib fl-iskejjel, għax dan jissimplifika ħafna l-abbozz (introduzzjoni ta' rata waħda ta' għajnuna għall-ħalib fl-iskejjel - paragrafu (f)). Fl-aħħarnett ir-rapporteur tappoġġja ħafna l-għanijiet ta' l-iskema tal-ħalib fl-iskejjel u tqis is-sistema bħala tarġa importanti fi triq lejn alimentazzjoni bbilanċjata u ikel fl-iskejjel li huwa tajjeb għas-saħħa. Għaldaqstant ir-rapporteur jitlob lill-Kummissjoni biex iżżid l-għajnuna għall-prodotti li jaqgħu taħt l-iskema tal-ħalib għall-iskejjel. Flimkien mat-talba biex jiżdied il-pakkett ta' għajnuna għall-ħalib fl-iskejjel, ir-rapporteur taħseb li jagħmel sens li titwessa' l-għażla ta' prodotti li jaqgħu taħt din l-iskema. Għaldaqstant ir-rapporteur tipproponi li l-Kummissjoni Ewropea tesplora aktar il-possibilitajiet ta' twessigħ ta' l-għażla ta' prodotti li jaqgħu taħt l-iskema tal-ħalib fl-iskejjel. Hija tistieden lill-Kummissjoni biex tippreżenta studju dwar l-impatt dwar l-iskema kollha tal-ħalib fl-iskejjel. Dan l-istudju għandu jitfa' aktar dawl fuq id-daqs ta' l-użu tar-reġim, jew ta' kemm isir rikors għalih. Fl-istess ħin għandhom jiġu mfittxija alternattivi biex, b'mod kostruttiv u maħsub għas-saħħa, titwessa' l-għażla ta' prodotti, fiwaqt li jitqiesu prodotti ġodda u innovattivi. Ir-rapporteur ma tqisx li d-data ta' introduzzjoni (l-1 ta' Awwissu 2007) proposta mill-Kummissjoni, hija realistika, minħabba l-proċedura ta' leġiżlazzjoni li trid titlesta. Ir-rapporteur tinnota li l-Kummissjoni tistenna li l-istandardizzazzjoni ser twassal għal infiq anqas għall-butir u t-trab tal-ħalib xkumat minħabba tnaqqis fil-prezz ta' intervent mill-2008 (Impatt finanzjarju - paragrafu (x) ). Ir-rapporteur tfakkar lill-Kummissjoni li l-pakket żgħir ta' riforma dwar il-ħalib ġie ppreżentat bil-għan li jissimplifika u li dan m'għandux jitqies sors faċilment riversibbli ta' dħul fis-settur tal-ħalib tal-baġit agrikolu. Ir-rapporteur hija għalhekk ta' l-opinjoni li l-fondi li mistennija jiġu ffrankati mill-baġit għandhom jinżammu għas-settur tal-ħalib. Biex ikun iggarantit li l-fondi kollha ffrankati mill-baġit, li jirriżultaw mill-pakkett żgħir ta' riformi dwar il-ħalib, jinżammu għas-settur tal-ħalib, ir-rapporteur tipproponi t-twaqqif ta' programm ta' ristrutturazzjoni tal-fond tal-ħalib, li jista' jservi lis-settur tal-ħalib fil-proċessi ta' tibdil attwali tiegħu. Ir-rapporteur tipproponi li l-programm ta' ristrutturazzjoni tal-fond tal-ħalib jitwaqqaf fil-qafas ta' l-emendar tar-regolament dwar l-organizzazzjoni komuni tas-suq tal-ħalib u prodotti tal-ħalib (u mhux fil-proposta għall-istandardizzazzjoni). Għalkemm il-bażi għall-iffrankar ta' fondi hija l-istandardizzazzjoni, l-iffrankar effettiv isir fir-rigward ta' l-infiq aktar baxx, li huwa marbut ma' l-esportazzjoni tal-butir u u t-tnaqqis fil-prezz ta' intervent għat-trab tal-ħalib xkumat mill-2008. Il-programm ta' ristrutturazzjoni tal-fond tal-ħalib jista' jintuża għal miżuri ta' promozzjoni għall-bejgħ u miżuri ta' kuxjenza dwar nutrizzjoni għas-settur tal-ħalib, għajnuniet biex il-produtturi tal-ħalib ikollhom 'soft landing' fil-Health Check li ġejja jew għall-appoġġ ta' miżuri ta' akkompanjament li jistgħu jinħtieġu fis-settur tal-ħalib bejn issa u l-2013. PROĊEDURA L-organizzazzjoni komuni tas-suq tal-ħalib u tal-prodotti tal-ħalib Data meta ġie kkonsultat il-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 15473958__REPORT__A6-2007-0283__MT.txt